ถ้าเวลากลืนน้ำหรือน้ำลายจะรุ้สึกว่ากลืนยากกว่าปกติครับ เหมือนมีอะไรติดคอ พอกลืนแล้วจะมีเสียงดังอึกๆแรงและเยอะกว่าปกติครับ แต่ไม่เจ็บ เป็นมาสองสามวันครับ
สวัสดีค่ะ อาการกลืนน้ำลายลำบาก อาจเกิดจาก-กรดไหลย้อน อาจมีอาการแสบร้อนกลางอก จุกที่คอและลิ้นปี่-เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก-มีการหดเกร็งตัวที่ผิดปกติของกล้ามเนื้อบริเวณหลอดอาหาร อาจทำให้กลืนลำบาก-มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโต มากดเบียดที่คอ ทำให้รู้สึกคอติด กลืนลำบากได้ในกรณีนี้หากเป็นลักษณะกลืนลำบากมากขึ้นเรื่อยๆ น้ำหนักลด กินได้น้อย คลื่นไส้ คลำก้อนได้ชัดเจนที่คอ ควรรีบไปพบแพทย์เพื่อตรวจเพิ่มเติมการดูแลตนเองเบื้องต้นดื่มน้ำมากๆ รับประทานอาหารในปริมาณที่พอดีไม่รับประทานมื้อใหญ่จนเกินไป ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดหรืออาหารที่กระตุ้นให้มีอาการมากขึ้น